Document ID: /roh_data/filtered/fineweb-2-filterrobots_roh.jsonl.gz/62824

La regenza da Tavau ha decidì ch'en futur vegnan els a cumprar autos che van cun electricitad sch'i ston remplazzar in. Questa decisiun sa basa sin in studi da mobilitad electrica che la vischnanca ha fatg ensemen cun Energia Svizra. Quai communitgescha la vischnanca.
Sch'ins concluda tar in cas ch'i saja meglier da cumprar in auto convenziunal sche sto quai la regenza da Tavau approvar.
A partir da l'onn 2030 duai Tavau esser l'emprim lieu da vacanzas ch'è neutral al clima. Era la vischnanca sustegna il project da clima «Tavau 2030».